Šveicarija (Jonava)
Šveicarija – kaimas Jonavos rajono savivaldybėje, 1 km į rytus nuo kelio  A6  Kaunas–Zarasai–Daugpilis . Seniūnijos centras, Šveicarijos ir Barborlaukio seniūnaitijos. Veikia Šveicarijos progimnazija, biblioteka, pašto skyrius (LT-55041), Šveicarijos koplyčia, priklausanti Jonavos Šv. apaštalo Jokūbo parapijai. Veikia bendruomenė. Yra sporto centras, vaikų lopšelis darželis „Voveraitė“, kultūros namai (su sale pasirodymams, šarvojimams). Čia įsikūręs Jonavos krašto muziejaus tautodailės ir amatų centras. Yra Šveicarijos tvenkinys, vasarą mėgstamas poilsiautojų, teka Varpė. Piečiau kaimo yra Barborlaukio dvaras.